གཟའ་མཇུག་གི་ཉིན་མོ་ཞིག་ལ།ངས་དོགས་གཞི་རུམ་གང་ཁྱེར་ནས་ཁོ་ཧྥེ་ཁང་ཏུ་སོང་།ཉིན་དེར་ངལ་གསོའི་ཉིན་མོ་ཡིན་རུང་མི་དེ་འདྲ་མང་པོ་མི་འདུགངས་ཅུང་ཟད་གྲུ་ཟུར་ཞིག་སྟེ་གྱང་ངོས་ཀྱི་ཤོག་བུ་དེ་དང་ཞབས་ཞུ་བ་སོགས་གསལ་ལེར་མཐོང་སའི་གནས་ཤིག་བཙལ་ནས་བསྡད།ཏག་ཏག་ཉིན་གུང་ཙམ་སླེབས་རུང་གྱང་སུ་སྦྱར་མཁན་གྱི་མི་གཅིག་ཀྱང་མ་ཡོང་།ཕལ་ཆེར་དུས་ཚོད་གསུམ་དང་ཕྱེད་ལྷག་ཙམ་ཞིག་ལ་སྤྲང་བོ་ཞིག་ཁོ་ཧྥེ་ཁང་ཏུ་ཐོན་བྱུང་།ངའི་སེམས་སུ་ཞབས་ཞུ་བས་སྡུག་དམོད་བྱ་རྒྱུ་རེད་བསམ་པའི་སྐབས་དེར།ངབསམ་ཡུལ་འདས་པ་ཞིག་ལ་ཞབས་ཞུ་བས་འཛུམ་མདངས་གི་ངང་ནས་ཉིད་གང་ནས་འདུག་རྒྱུ་ཡིན་ཅེས་དྲིས་བྱུང་།སྤྲང་པོ་དེས་ཡང་རང་གི་འདུག་ས་སྐྱིད་པོ་ཞིག་བཙལ་རྗེས་ཁོ་ཧེ་དཀར་ཡོལ་གང་ཅེས་བཤད་བྱུང་།ཞབས་ཞུ་བས་འཛུམ་མདངས་དང་བཅས་ཁོ་ཧྥེ་ཁོང་གི་མདུན་དུ་བཞག་རྗེས་དལ་གྱིས་བུད་སོང་།སྤྲང་པོ་དེས་དལ་མོར་ཁོ་ཧྥེ་འཐུང་ཚར་རྗེས་ཞབས་ཞུ་བ་ལ་ལག་བརྡ་ཞིག་སྟོན་དེ་ཡར་ལངས་ནས་སྒོར་བུད་སོང་།ཞབས་ཞུ་བས་ཡང་ཧ་ཅང་གོམས་འདྲིས་སུ་སོང་བའི་ཚུལ་གྱིས་གྱང་ངོས་ནས་ཁོ་ཧྥེ་དཀར་ཡོལ་གང་ཅེས་དྲིས་ཡོད་པའི་ཤོག་ལྷེ་གཅིག་བླངས་ནས་གད་སྙིགས་སྒམ་སུ་གཡུགས།